Държавен вестник, бр. 75, 2010 г., стр. 12

СТР.  12	
Д Ъ Р Ж А В Е Н  В Е С Т Н И К 	
БРОЙ  75
(3) Избраният доцент изнася публична ака­
демична лекция пред академичната общност 
в съответното висше училище или научна 
организация. 
Чл. 59. Трудовото правоотношение меж­
ду висшето училище, съответно научната 
организация, и лицето, спечелило конкурса, 
възникват от деня на утвърждаване на избо­
ра от ректора, съответно ръководителя на 
научната организация. В едномесечен срок 
от утвърждаването на избора се сключва 
трудовият договор.
Раздел ІV
Единни държавни изисквания за заемане на 
академична длъжност „професор“
Чл. 60. (1) Кандидатите за заемане на 
академичната длъжност „професор“ трябва 
да отговарят на следните изисквания:
1. да са придобили научна степен „доктор“;
2. да са заемали академичната длъжност 
„доцент“ в същото или в друго висше учи­
лище или научна организация не по-малко 
от две академични години или да са били 
преподаватели, включително хонорувани, в 
същото или в друго висше училище или на­
учна организация не по-малко от пет години;
3. да са представили публикуван моногра­
фичен труд или равностойни публикации в 
специализирани научни издания или съответни 
на тях доказателства за художественотворчески 
постижения в областта на изкуствата, които да 
не повтарят представените за научната степен 
„доктор“ и академичната длъжност „доцент“; 
4. да са представили оригинални научно­
изследователски трудове, публикации, изо­
бретения, ръководство на докторанти и други 
научни и научно-приложни разработки или 
творчески постижения, които се оценяват по 
съвкупност.
(2) Ако кандидатите не са заемали ака­
демичната длъжност „доцент“, те трябва да 
представят още един публикуван моногра­
фичен труд или равностойни публикации в 
специализирани научни издания или съответни 
на тях доказателства за художественотвор­
чески постижения в областта на изкуствата, 
които да не повтарят представените за научна 
степен „доктор“.
(3) В правилника на съответното висше 
училище или научна организация могат да 
се предвидят и други изисквания.
Чл. 61. (1) Кандидатите за заемане на 
академичната длъжност „професор“ се оце­
няват по съвкупност от следните критерии и 
показатели:
1. учебна работа:
а) аудиторни и извънаудиторни заня­
тия – споделяне на опита в преподаването и 
курсовете и супервизия и консултиране на ко­
леги; осигуряване на занимания в практическа 
среда извън съответното висше училище или 
научна организация; разработване на лекци­
онни курсове; преподаване по специалността 
на чужд език;
б) работа със студенти и докторанти – рабо­
та с докторанти, назначени на преподавателски 
позиции в съответното висше училище или 
научна организация; тюторство на студенти;
2. изследователска и/или творческа работа:
а) изследователска работа – ръководство на 
поне пет изследователски проекта, завършили 
с научни разработки; приложени в практиката 
резултати от научни изследвания; създаване 
на научна група от преподаватели; членство в 
авторитетна творческа и/или професионална 
организация в съответната научна област; 
ежегодни участия с доклади в международни 
и национални научни форуми; авторитетни 
отзиви; създаване на ново направление в на­
уката; създадена научна школа; изнасяне на 
лекции в чужди университети;
б) творческа работа – членство в творческа 
организация; ежегодни участия с доклади в 
международни и национални научни форуми; 
създаване на произведения на изкуството с 
международно признание; създадена твор­
ческа школа; изнасяне на лекции в чужди 
университети;
в) научни публикации (печатни и електрон­
ни) – поне две публикации в международни 
издания; поне три научни публикации (печатни 
или електронни) годишно;
г) творчески изяви – поне четири творчески 
изяви на международно признати форуми.
(2) При научните специалности в областта 
на изкуствата изследователската работа може 
да се замести с художественотворческа работа.
(3) В правилниците на висшите училища и 
научните организации може да се предвидят 
и допълнителни показатели и изисквания 
освен тези по ал. 1.
Чл. 62. (1) Заемането на академичната 
длъжност „професор“ се осъществява въз 
основа на конкурс и избор, проведени при 
условията и по реда на глава трета, раздел 
ІV от ЗРАСРБ.
(2) За условията и реда за обявяване и 
провеждане на конкурса и избора се прилагат 
съответно разпоредбите на раздел ІІІ.
ДОПЪЛНИТЕЛНИ РАЗПОРЕДБИ
§ 1. По смисъла на правилника:
1. „Първично звено“ е катедра във факул­
тет на висше училище или съответна на нея 
структура в научна организация.
2. „Приемащо структурно звено“ е факул­
тет във висше училище или съответстващото 
му структурно звено в научна организация, 
в което се приемат и обучават докторанти 
или се провежда конкурс за придобиване на 
научна степен или за заемане на академична 
длъжност.